Larry er en fantastisk vært, som sørger for hurtig kommunikation, høj grad af service og et ønske om det bedste for hans gæster. Huset, som ligger i et meget roligt kvarter, var meget rent, yderst funktionelt og i et indbydende lyst design, som gjorde vi følte os utroligt godt tilpas. Der er alt, hvad man skal bruge og lidt mere til, hvilket gjorde at opholdet oversteg vores forventninger. Der var gode senge, som sikrede en god søvn, og værelserne var rummelige med god skabsplads. Vi nød meget den private indhegnede have med pool, som skabte en afslappende og rolig atmosfære. Poolen var ikke opvarmet, men det syntes vi var positivt og skønt, da det var meget varmt. Der er gode indkøbsmuligheder tæt på huset, og ønsker man en tur til stranden i hyggelige Lauderdale-by-the-sea, så ligger det ca. 6 min i bil fra huset.